Täpiline jalgnööbik
Täpiline jalgnööbik (Poronia punctata) on kottseente hulka kuuluv seeneliik, mis kuulub süsikuliste sugukonda. Sobivad elupaigad on loopealsed ja rannaniidud ning madala taimestikuga karjamaad. Liik kasvab hobuse-, eesli-, lehma- ja lambasõnnikul. Seent on leitud ka Eestist, kuid viimane teadaolev leid pärineb 1960. aastast. Seda on leitud juulis-augustis Vormsilt, Hiiumaalt, Vilsandilt ja Saaremaalt. Seen on Eestis kriitilises seisundis.